Jaakko Niinistö

Jaakko Tuomas Niinistö (25. elokuuta 1975 Vantaa – 23. maaliskuuta 2025 VantaaKuolinilmoitus. Helsingin Sanomat 30.3.2025, s. B 23.Marja Salomaa, Vantaan entinen apulais­kaupungin­johtaja Jaakko Niinistö on kuollut Helsingin Sanomat 25.3.2025, viitattu 25.3.2015) oli suomalainen tekniikan tohtori ja dosentti. Hän oli vuoteen 2023 Vantaan asukaspalveluista vastannut apulaiskaupunginjohtaja. Vantaan kaupunginvaltuuston valitessa asukaspalveluista vastaavaa apulaiskaupunginjohtajaa tammikuussa 2015 hän voitti virkaa siihen asti väliaikaisesti hoitaneen Heidi Nygrenin äänin 37–24. Niinistö toimi tutkijana Helsingin yliopiston epäorgaanisen kemian laboratoriossa. Kun apulaiskaupunginjohtajan virka lakkautettiin, hän jatkoi Vantaan kasvupalveluiden johtajana vuosina 2020–2023.

Ennen valintaansa apulaiskaupunginjohtajaksi Niinistö toimi Vantaan kaupunginvaltuuston ja -hallituksen jäsenenä sekä jälkimmäisen toisena varapuheenjohtajana. Hän oli myös perussuomalaisten valtuustoryhmän puheenjohtaja. Niinistöstä tuli ensimmäinen kunnalliseen johtovirkaan valittu perussuomalainen. Hän oli puolueen jäsen kesään 2017 asti.

Jaakko Niinistön isä oli Teknillisen korkeakoulun professori Lauri Niinistö ja veli on Jussi Niinistö.

 Lähteet 

Aiheesta muualla
 Simo Kymäläinen, Ensimmäisenä perussuomalaisena kunnanjohtajaksi valittu Jaakko Niinistö on kuollut, Yle.fi, uutiset 25.3.2025

Luokka:Perussuomalaiset poliitikot
Luokka:Vantaan kaupunginjohtajat
Luokka:Vantaan kaupunginvaltuutetut
Luokka:Vuonna 1975 syntyneet
Luokka:Vuonna 2025 kuolleet